Ruski čelnik Vladimir Putin dočekao je hrvatsku predsjednicu Kolindu Grabar-Kitarović u državnoj rezidenciji u Sočiju, ruskom ljetovalištu na Crnom moru. U izjavi za novinare nakon susreta predsjednica Kolinda Grabar-Kitarović zahvalila je Putinu na srčanoj dobrodošlici. Rekla je kako su razgovarali o nizu tema koje su važne za daljnji razvoj naših odnosa.





Kako javljaju hrvatski i ruski mediji, predsjednik Putin sa velikom je pažnjom slušao izlaganje hrvatske predsjednice u djelu njezina govora kada je spomenule Hrvate koji snažno i na najvišoj razini povezuju povijest Hrvatske i Rusije. Predsjednica je spomenula svog sugrađanina Riječanina Roberta Bartinija, genijalnog konstruktora mnogih ruskih zrakoplova kojeg se smatra ocem ruskog svemirskog programa i zahvaljujući kojem je astronaut Jurij Gagarin bio prvi čovjek koje je poletio u svemir.

Drugi Hrvat kojeg je istaknula hrvatska predsjednica bio je suvremenik ruskog cara Petra Velikog i njegov veliki prijatelj, admiral Matija Zmajević, rođen u Perastu.

„Posjetu smo započeli na Crnom moru, a završavamo na Baltičkom moru i ovdje se moramo sjetiti jednog znamenitog Hrvata, Matije Zmajevića koji je caru Petru Velikom bio admiralom Baltičke flote i vodio mnoge bitke kao jedan od rijetkih stranaca. Njegovo tijelo prema povijesnim izvorima počiva u crkvi Svetog Ljudevita u Moskvi. Zalagao se i za osnivanje Crnomorske ratne mornarice te se pretpostavlja da je sastavio Kodeks ruske ratne i trgovačke mornarice. O tome je sačuvana bogata arhivska građa u ruskim pismohranama“, kazala je jučer predsjednica Grabar Kitarović u Sočiju.

VEZANI SADRŽAJ:

O amdiralu Matiji Zmajeviću na Maxportalu smao objavili nekoliko tekstova. Prvo je je m.sc. Ante Milinović napisao tekst Srbijanske krivotvorine Dušana Babca o hrvatskim mornarima iz Boke Kotorske, a povodom beogradskih pokušaja svojatanja glasovitih Hrvata.

Izvjesni Dušan M. Babac u Beogradu je tiskao knjižurinu pod pretencioznim naslovom „Srbi – ruski vojni zapovednici od vremena Petra Velikog do Oktobarske revolucije“ (Medija centar Odbrana Beograd, 2016.). U knjizi su obrađene biografije 65 generala i admirala u carskoj vojsci Rusije za koje autor navodi da su Srbi. No, svi mornarički časnici i admirali su Hrvati, većina porijeklom iz Boke Kotorske. Među njima najpoznatiji admiral Matija Zmajević.

Drugi izazovan tekst na tu temu, Zaboravljeni Hrvat kojeg je Petar Veliki obožavao. Hoće li ga Predsjednica posjetiti?, objavio je kolega iz Splita Denis Krnić, a tekst je objavljen i na stranicma nekih ruskih portala i izazvao veliku pozornost.

Nešto ranije, u vrijeme pripreme posjeta Predsjednice Moskvi, na temu Matije Zmajevića osobno sam razgovarao s bivšim ministrom vanjskih poslova i skrenuo mu pozornost na značaj Hrvata iz Perasta koji je bio admiral Ruske mornarice.

Unatoč početnom nerazumijevanju u Ministarstvu vanjskih poslova i Uredu predsjednice, (a poglavito u veleposlanstvu u Moskvi) predsjednia Kolinda Grabar Kitarović shvatila je značaj admirala Zmajevića “znamenitog Hrvata koji je caru Petru Velikom bio admiralom Baltičke flote i vodio mnoge bitke kao jedan od rijetkih stranaca”, i spomenula ga u nastupnom govoru pred Putinom i ruskim medijima u Sočiju.

“Njegovo tijelo, prema povijesnim izvorima, počiva u crkvi Svetog Ljudevita u Moskvi. Zalagao se i za osnivanje Crnomorske ratne mornarice te se pretpostavlja da je sastavio Kodeks ruske ratne i trgovačke mornarice”, kazala je hrvatska predsjednica o glasovitom admiralu Matiji Zmajeviću.

Rusko tržište od oko 140 milijuna stanovnika iznimno važno za hrvatske tvrtke. Robna razmjena Hrvatske i Rusije prošle godine je iznosila 807 milijuna dolara, a u prvoj polovici ove godine porasla je za 64 posto. U prvih sedam mjeseci izvoz oba u Rusiju povećan je za od 10 posto u odnosu na isto razdoblje 2016.godine.

Marko Marković/foto: Sputnjik